"Аминистрра аплан инақәыршәаны агәаҭарақәа мҩаԥысуеит. Ҳара уи ҳазхиоуп. Ашкол аҟны арҵаҩцәа, ааӡаҩцәа зегьы ыҟоуп. Уажәыцәҟьа игәарҭо аҵаратә процесс ауп. Ииашаны ахәыҷқәа амаҭәарқәа рызнагашьа хықәкыс ирымоуп, дара ахәыҷқәагьы аҵара шрыдыркыло еилыркаауеит. Егьи амчыбжь азы ааӡаратә процесс гәарҭоит атематикатә план инақәыршәаны. Ҳара уи гәахәараны иҳадаҳкылоит, избанзар иҳарҳәо рацәоуп. Ишыжәдыруа еиԥш аҭҵаарадырра есымша ԥхьаҟа ицоит, аҿыц лагалақәа ҟарҵолит. Урҭқәа гәахәала иҳадаҳкылоит аиҭакрақәа ҳхәоит ҳәа агәаанагара сымоуп", - иҳәеит Пасхалов.
Шәазыӡырҩла арадио Sputnik Аԥсны аефир.
Шәазыӡырҩла арубрика "Аҭоурых иагәылаҵәаху" арадио Sputnik Аԥсны аефир аҿы есмҽышала.
"Аҭацацәа асаан анрызԥымҽлак иаашьҭыхны икыдырҟьоит, уи традициахо иалагеит. Уи зынӡаск аԥсуара иатәӡам, иацәыхароуп, уи иаланагалаз акоуп. Измааноу сзеилкааӡом абри убысҟак иҳаракны изышьҭырхыз, пату зқәым, ас ахымҩаԥгашьа аԥсуа иҵасым. Аҵыхәтәантәи аамҭаз иҟоу аԥышәа иаҳнарбоит ари изҟәыхтәу ак шакщу. Аҭацацәа ири ишакәым аҭагылазаашьа иҭанаргылоит. Аԥсуаа рҟны убыс еиԥш ахдырра ҟалеит абри асааан изԥымҽыр, дахьнанагаз аманшәалара, анасыԥ лоуӡом ҳәа. Убри азоуп ишакәхалак асаан ԥаҳҽроуп ҳәа изыҟарҵо. Уи мап ацәктәуп ҳәа сахәаԥшуеит. Амардуан аҿы иаҿадыршәуа ашкәкәа мацара азхоит. Иаҭахӡам асаан ашьҭаҵара. Уи ҳара иаҳтәым, аҭацацәа арԥхашьоит, уи анрызԥымҽлак рылахь еиқәнаҵоит. Нас избан уи лылаӷырӡ лҿаҳәҳәы аҩны дзыҩнаҳгалара? Ишьҭаҳамҵап асаан аҭаца данааҳго. Иџьасшьоит аҭаца лгәеилаххара ауаа рнапы еинҟьаны иахьрыдыркылогьы", - ҳәа еиҭалҳәеит Сангәлиаԥҳа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
АҞӘА, жьҭаара 25 - Sputnik. Иҳаҩсыз уахыки-ҽнаки рыла COVID-19 зцәа иалоу реилкааразы атестқәа 480 ҟаҵан, урҭ рахьтә акоронавирус аарԥшын 172 тест рҟны ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Аоперштаб иара убас иаанацҳаит жьҭаара 25 рзы Гәдоуҭатәи агоспиталь аҿы рыԥсҭазаара ишалҵыз ҩыџьа апациентцәа.
1944 шықәсазы ииз апациент, иара ареанимациа аҟәша дҭашәеит цәыббрамза 28 рзы иԥсыԥ лагаҩагара акыр ицәыцәгьаны, ҩганктәи агәыҵәкра иманы. Иақәнагаз атерапиа шизымҩаԥыргозгьы, жьҭаара 25 рзы иԥсҭазаара далҵит.
1939 шықәсазы ииз ахаҵа, иара ареанимациа аҟәша дҭашәеит жьҭаара 20 рзы рзы иԥсыԥ лагаҩагара акыр ицәыцәгьаны, ҩганктәи агәыҵәкра иманы. Иақәнагаз атерапиа шизымҩаԥыргозгьы, жьҭаара 24 рзы иԥсҭазаара далҵит.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 148-ҩык ауааԥсыра, урҭ рахьтә 141-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 27-ҩык, ибжьаратәуп - 51-ҩык, илҩаауп 8-ҩык апациентцәа. Гәдоуҭатәи агоспиталь иҭашәеит жәҩык ачымазцәа.
Аҟәа асасааирҭа "Аиҭар" ашҭаҿы иаадыртыз амобилтә госпиталь аҟны ишьҭоуп акоронавирус зыдбалоу 42-ҩык апациентцәа. 39-ҩык рҭагылазаашьа бжьаратәуп ҳәа иԥхьаӡоуп, хҩык рҭагылазаашьа бааԥсуп.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>